**טקסטים אקדמים - הנחיות כתיבה**

כותב.ת יקר.ה, תודה שבחרת להגיש מאמר ל"חוצות-כתב עת תרבוטיפוליטי".

להלן הנחיות להגשה:

1. לפני הגשת הטקסט יש להעביר תקציר לאחת מחברות המערכת. לאחר אישור התקציר יש לשלוח את הטקסט במלואו. במהלך הכתיבה ניתן להתייעץ עם חברות המערכת.
2. על הטקסט להיות טקסט מקורי שנכתב במיוחד ל"חוצות". במידה ומדובר בטקסט מתורגם או בעריכה של טקסט קיים (למשל פרק מספר או מעבודת מחקר או עריכה של הרצאה) יש ליידע את המערכת ולאזכר זאת בתחילת הטקסט.
3. על הטקסט להתייחס לנושאים בהם מתמקד כתב העת:
* הצטלבויות בין הפסיכולוגי/טיפולי לבין הפוליטי/חברתי
* טיפול מודע הקשר
* רב תרבותיות בטיפול
* פסיכואקטיביזם
* או נושאים רלוונטים (ניתן להתייעץ עם חברות המערכת)

הנחיות לכתיבה ועריכה:

1. בראש הטקסט צריכה להופיע כותרת קצרה וברורה ושם המחבר.ת
2. לאחר מכן תופיע פיסקת תקציר (עד 250 מילים) המבהירה את מרחב הדיון והטענה המרכזית של הטקסט ללא מקורות ביבליוגרפיים או הערות שוליים.
3. לאחר התקציר יש להוסיף פיסקת ביוגרפיה קצרה של המחבר.ת
4. יש לצרף לאחר הביו מילות מפתח למאמר (עד שבעה מושגים).
5. יש להקפיד על כללי ציטוט (APA) לאורך הטקסט.
6. הפניות למקורות אינטרנטיים והערות בגוף הטקסט (לא מקורות ביבליוגרפיים) ייכתבו בהערת שוליים בתחתית העמוד.
7. על הביבליוגרפיה להיות ערוכה בפורמט APA. לדוגמה:

זיו, א. (2012). טראומה עיקשת. *מפתח: כתב עת לקסיקלי למחשבה פוליטית*, 5, 55-74.

Bollas, C. (1987). *The shadow of the object: Psychoanalysis of the unthought known.* NY: Columbia University Press.

1. הטקסים יכולים להיות כתובים בעברית, ערבית או אנגלית. במידה והכותבת מעוניינת להגיש טקסט בשפה אחרת, יש להתייעץ עם העורכות.
2. על הכתיבה להיות אינקלוסיבית מגדרית על פי ההנחיות להלן: נקודה או מקף שמחברים בין ההטיות (לדוגמה- כותבים.ות; כותבות-ים), כתיבת שתי ההטיות במלואן (מטפלות ומטפלים) או סגנון כתיבה בו חלק מהמשפטים כתובים בלשון נקבה וחלק בלשון זכר (לדוגמה- "מטפלות רבות מסתייגות מהחשיבות העצמית של המוסדות הפסיכואנליטיים. כאשר מטפלים שאינם תומכים באליטיזם של מוסדות אלה נרשמים אליהם, הם נאלצים להסתיר את עמדתם ולשתף פעולה").
3. במידה והמאמר כולל חומר קליני, יש לשמור על כללי החיסיון הטיפולי ולהסוות את זהות המטופל.ת. במידת הצורך ניתן להתייעץ עם המערכת בנושא.
4. האורך המקסימלי של המאמר הוא עד 8000 מילה.
5. לאחר הגשת הטקסט הוא יועבר לעריכת תוכן ויוחזר משוב לכותב.ת. תהליך העריכה נעשה באופן דיאלוגי עם הכותבות והכותבים כחלק מתפיסת העולם של כתב העת.
6. ניתן להתייעץ עם חברות המערכת בכל שלב של הכתיבה.
7. בסיום יועבר הטקסט לעריכה לשונית ולפני הפירסום ישלח בגירסתו הערוכה לכותב.ת.

תודה על השתתפותכן.ם במרחב השיח של חוצות, אנחנו זמינות לכל שאלה או התלבטות, ניתן לפנות אלינו במייל- tarbutipuliti@gmail.com